બીજી તરફ હવે હાર્દિક પટેલે પણ સૌરાષ્ટ્રના વિવિધ ગ્રામ્ય વિસ્તારોમાં પોતાની રેલીઓ અને રોડ શોની સંખ્યા વધારી દીધી છે. અને તેના ભાષણમાં રીતસરનુ ભાજપને હરાવવાની વાત હોય છે. જેનો સીધો ફાયદો કોંગ્રેસને થઇ રહ્યો છે. ત્યારે જો ભાજપ 100થી 105 વચ્ચે જ સીટો મેળવે ગુજરાતમાં જ નહી પણ સમગ્ર ભારતમાં ભાજપને લઇને ઘણા સવાલ ઉભા થઇ શકે તેમ છે. આ ઉપરાંત, ભાજપ વિધાનસભાની ચૂંટણીમાં નરેન્દ્ર મોદીને પ્રમોટ કરીને લોકો પાસે મત માંગી રહ્યું છે. જેથી જો 150 પ્લસ, 130 કે આવે તો ભાજપ માટે કંઇક મજબૂત આધાર રહેશે. નહીંતર જો આઇબીના રિપોર્ટ પ્રમાણે સીટો આવી તો પ્રધાનમંત્રી નરેન્દ્ર મોદીના શાખને પણ ફટકો પડી શકે તેમ છે.